wickkiey/tamil-wikipedia-chunked huggingface dataset:
# மதுரை மீனாட்சி சுந்தரேசுவரர் கோயில்

## சன்னிதிகள்

### அம்பாள் சன்னிதி

இத்தலத்தின் அம்பாள் (தாயார்) மீனாட்சி அம்மனாவார். இவரது விக்கிரகம், பச்சை மரகதக் கல்லால் ஆனது.  
இவருக்குப் பச்சைதேவி, மரகதவல்லி, தடாதகை, அபிசேகவல்லி, அபிராமவல்லி, கயற்கண்குமாரி, கற்பூரவல்லி, குமரித்துறையவள், கோமகள், சுந்தரவல்லி, பாண்டிப் பிராட்டி, மதுராபுரித் தலைவி, மாணிக்க வல்லி, மும்முலைத்திருவழுதி மகள் போன்ற எண்ணற்றப் பெயர்கள் உள்ளன. கம்பத்தடி மண்டபத்திலுள்ள சிற்பங்கள், சிவனின் 25 வடிவங்களைக் கொண்டுள்ளன. இங்குள்ள மீனாட்சி திருக்கல்யாணச் சிற்பம் உலகப் புகழ் பெற்றதாகும். இதன் நடுவே உள்ள நந்தி மண்டபம், ஒரே கல்லினாலானது. இது விசயநகர காலப் பணியாகும்.  
அடுத்து உள்ள மீனாட்சி நாயக்கர் மண்டபத்தைத் தாண்டி உள்ளே சென்றால், இத்தலத்தின் இறைவி மீனாட்சி அம்மையின் சந்நிதி இருக்கிறது. கருவறையில், அம்மை இரண்டு திருக்கரங்களுடன் ஒரு கையில் கிளியை ஏந்தி அருட்காட்சி தருகிறார். சுவாமி சந்நிதியில், கருவறையில், இறைவன் சுந்தரேசுவரர் சிவலிங்கத் திருமேனியாக அருட்காட்சி தருகிறார்.
# மதுரை மீனாட்சி சுந்தரேசுவரர் கோயில்

## சன்னிதிகள்

### அம்பாள் சன்னிதி

#### ஆயிரங்கால் மண்டபம்

- சிவகாமி சன்னதி]]  
ஆயிரங்கால் மண்டபம், இக்கோயிலில், சுவாமி சன்னதியின் இடப்புறத்தில் அமைந்துள்ளது. இம்மண்டபம், கோயிலில் உள்ள பிற மண்டபங்களை விட அளவில் பெரியது. ஆயிரங்கால் மண்டபம், கிருட்டிண வீரப்ப நாயக்கரது திருப்பணியாகும்.  
மிகச் சிறப்பு பெற்ற இம்மண்டபம், சாலிவாகன ஆண்டு, பொ.ஊ. 1494ஆம் ஆண்டில் மதுரையை அரசாண்ட, வீரப்ப நாயக்கர் காலத்தில், அவருடைய அமைச்சர் அரியநாத முதலியாரால் அமைக்கப்பட்டது. மண்டப வாயிலின் மேல் விதானத்தில் தமிழ் ஆண்டுகள் அறுபதையும் குறிக்கும் சக்கரம் செதுக்கப்பட்டுள்ளது. இம்மண்டபத்தில் சிற்பங்கள் நிறைந்த 985 தூண்கள் சிறப்பாக அமைக்கப்பட்டுள்ளன. இத்தூண்களை, எந்தக் கோணத்தில் நின்று பார்த்தாலும், ஒரே வரிசையில் அமைந்திருக்கும் காட்சி வியப்பானது. 15 தூண்கள் இருக்குமிடத்தில் சபாபதி சன்னதி அமைந்துள்ளது. ஆயிரங்கால் மண்டபத்தின் தூண்கள் ஒவ்வொன்றும், அழகாக செதுக்கப்பட்டு, 73 × 76 சதுரமீட்டர் (நீள, அகலம்) உள்ள கூரையைத் தாங்கும் வண்ணம் அமைக்கப்பட்டுள்ளன. மண்டபத்தில், இன்னிசை ஒலி எழுப்பும் 22 தூண்கள் அமைந்துள்ளன. இம்மண்டபம், கோயில் அருங்காட்சியமாக மாற்றப்பட்டு, பல்வேறு காலத்திய சிற்பங்கள், ஓவியங்கள், பரதக்கலை முத்திரைகள், இசைத் தூண்கள், தியான சித்திரங்கள் என, பல்வேறு சிறப்புப் அம்சங்களாகக் காட்சிப்படுத்தப்பட்டுள்ளன. ஆயிரங்கால் மண்டபம், கோயிலின் அருங்காட்சியகமாக மாற்றப்பட்டதால், உள்ளே நுழைய, நுழைவுக் கட்டணம் மற்றும் புகைப்படக் கருவிகள் கொண்டு புகைப்படம் எடுப்பதற்கு தனியாக கட்டணம் என்று வசூலிக்கப்படுகிறது.
# மதுரை மீனாட்சி சுந்தரேசுவரர் கோயில்

## சன்னிதிகள்

### அம்பாள் சன்னிதி

#### வீரவசந்தராயர் மண்டபம்

மதுரை மீனாட்சி சுந்தரேசுவரர் கோயிலின் கிழக்கு வாசல் வழியாக சுவாமி சந்நதிக்கு செல்லும் வழியில், ஆயிரங்கால் மண்டபத்தின் முன்புறத்தில் அமைந்துள்ளது. 400 ஆண்டுகள் பழமையான இம்மண்டபம் 7,000 சதுர அடி பரப்பளவு கொண்டது. இம்மண்டபம் பூசைப் பொருட்கள், மரம், உலோகம் மற்றும் நெகிழி பொம்மைகள் மற்றும் கலைப்பொருட்கள் விற்பனை செய்யும் அறுபதுக்கும் மேற்பட்ட கடைகள் கொண்டது. இம்மண்டபத்தின் நடுவில், சுவாமியை நோக்கியவாறு நந்தி சிலை உள்ளது.  
2 பிப்ரவரி 2018 (வெள்ளிக்கிழமை) அன்று இரவில் கோயில் கதவுகள் பூட்டியப் பின்னர், மண்டபத்தில் இருந்த ஒரு கடையில் ஏற்பட்ட மின்கசிவு காரணமாக பெருந் தீவிபத்து ஏற்பட்டது. இத்தீவிபத்தில் 40 கடைகள் முற்றிலும் தீயில் அழிந்ததுடன், தீயின் கடும் வெப்பத்தின் காரணமாக, வீரவசந்தராய மண்டபத்தின் மேற்கூரையும், கருங்கல் தூண்களும் பலத்த சேதமுற்று இடிந்து விழுந்தது.
தற்போது இம்மண்டபத்தை மறுசீரமைப்பு செய்யும் பணிகள் மேற்கொள்ளப்பட்டு வருகிறது.
# மதுரை மீனாட்சி சுந்தரேசுவரர் கோயில்

## புதுமண்டபம்

கோயிலின் கிழக்குக் கோபுரத்திற்கு எதிரே, 124 சிற்பத்தூண்கள் அடங்கிய புது மண்டபம் ஒன்றும் உள்ளது.
# மதுரை மீனாட்சி சுந்தரேசுவரர் கோயில்

## இசைத் தூண்கள்

மீனாட்சியம்மன் கோயிலின் வடக்கு ஆடி வீதியில், கல்லில் இசை வெளியிடும் ஐந்து இசைத் தூண்கள், ஆயிரங்கால் மண்டபத்தில் இரண்டு இசைத் தூண்கள் ஆக மொத்தம் ஏழு இசைத் தூண்கள் மீனாட்சி அம்மன் கோவிலில் உள்ளன.
# மதுரை மீனாட்சி சுந்தரேசுவரர் கோயில்

## சிறப்பு விழாக்கள்

மீனாட்சி சுந்தரேசுவரர் கோயிலில், சித்திரைத் திருவிழா, முடிசூட்டுவிழா, திக்குவிசயம், திருக்கல்யாணம், தேரோட்டம், புட்டுத் திருவிழா ஆகியவை சிறப்பாகக் கொண்டாடப்படுகிறது. மேலும், இந்தக் கோயிலில், தமிழ் மாதம் ஒவ்வொன்றிலும் சிறப்பு விழாக்கள் நடந்து கொண்டுதான் இருக்கின்றன.
# மதுரை மீனாட்சி சுந்தரேசுவரர் கோயில்

## சிறப்புகள்

- சிவபெருமான் நடனமாடியதாகச் சொல்லப்படும் ஐந்து முக்கிய தலங்களில் மதுரை மீனாட்சி சுந்தரேசுவரர் திருத்தலமும் ஒன்று. இது **ஐம்பெரும் சபைகளில் வெள்ளி சபை** என்று போற்றப்படும் சிறப்புடையதாகும். மற்ற எல்லா இடங்களிலும் இடது காலைத் தூக்கி நடனமாடும் நடராசர், இங்கு வலது காலைத் தூக்கி வைத்து நடனமாடுகிறார்.
- சுவாமி சந்நிதியில் கருவறையில் இறைவன் சுந்தரேசுவரர் சிவலிங்கத் திருமேனியாக அருட்காட்சி தருகிறார். இது கடம்ப மரத்தடியில் தோன்றிய ஒரு **சுயம்பு லிங்கமாகும்**. குலசேகர பாண்டியன் காலத்தில் இதனை திருநாவுக்கரசர் தனது திருத்தாண்டக தேவாரப் பாடலில் குறிப்பிடுகிறார்.
- இங்குள்ள மீனாட்சி அம்மன் சிலை மரகதக் கல்லால் ஆனது. எனவே மீனாட்சி அம்மனுக்கு **மரகதவல்லி** என்று இன்னொரு பெயரும் இருக்கிறது. மேலும் அங்கயற்கண்ணி, தடாதகை, கோமளவல்லி, பாண்டியராசகுமாரி, மாணிக்கவல்லி, சுந்தரவல்லி என்றெல்லாம் அழைக்கப்படுகிறார்.
- **ஈசனின் 64 திருவிளையாடல்களும் மதுரையிலேயே நடந்ததாக வரலாறுகள் தெரிவிக்கின்றன**. சுவாமி சந்நிதி பிராகாரங்களில் 64 திருவிளையாடல் காட்சிகள் சிற்பங்களாக இருக்கின்றன.
- பல நூறு வருடங்களுக்கு முன் இங்குள்ள பொற்றாமரைக் குளத்தில் கிடைக்கப்பெற்ற படிக லிங்கம், இன்றும் மதுரை ஆதீனத்தில் வழிபாட்டில் உள்ளது.
- மதுரையிலுள்ள மீனாட்சி சுந்தரேசுவரர் கோயிலில் மீனாட்சி அம்மனை வழிபட்ட பின்பே சுந்தரேசுவரரை வழிபடும் வழக்கம் நீண்ட காலமாகக் கடைப்பிடிக்கப்பட்டு வருகிறது.
# மதுரை மீனாட்சி சுந்தரேசுவரர் கோயில்

## சிறப்புகள்

### பாடல்கள்

திருஞானசம்பந்தர், அப்பர் ஆகியவர்களின் பாடல் பெற்ற பழம்பதி. இத்தலத்தின் சிறப்புகள் மாணிக்கவாசகர் தம் திருவாசகத்துள் புகழந்தோதியுள்ளார்.  
குமரகுருபரர் இத்தலத்துப் பெருமாட்டி மீனாட்சியம்மை மீது பிள்ளைத் தமிழ், குறம், கலம்பகம் முதலிய பலவகைப் பிரபந்தங்களைப் பாடியுள்ளார்.
# மதுரை மீனாட்சி சுந்தரேசுவரர் கோயில்

## கல்வெட்டுக்கள்

மதுரை மீனாட்சி அம்மன் கோயில் கல்வெட்டுகளை தொல்லியல் ஆய்வாளர் சொ. சாந்தலிங்கம் தலைமையிலான குழுவினர் முழுமையாக ஆய்வு செய்தனர். கோயிலில் கண்டெடுக்கப்பட்ட 450 கல்வெட்டுக்களில் 78 முழுமையாக இருந்தது. அதில் 77 முழு தமிழிலும், 1 முழு சமசுகிருதத்திலும், தேவநாகரி மொழியில் எழுதப்பட்ட 1 வரி கல்வெட்டும் இருந்தது. இது தவிர, 23 துண்டு கல்வெட்டுக்களும், 351 சிறிய சிறிய துண்டு கல்வெட்டுக்களும் உள்ளது.
# மதுரை மீனாட்சி சுந்தரேசுவரர் கோயில்

## கல்வெட்டுக்கள்

### அம்மன், சுவாமியின் பெயர்கள்

கல்வெட்டு ஆய்வில் 1752ம் ஆண்டு வரை மீனாட்சி என்ற பெயரே அம்மனுக்கு கிடையாது. 1710ல் தான் சொக்கநாதர் என்ற பெயரே சுவாமிக்கு அளிக்கப்பட்டுள்ளது. அதற்கு முன்பு வரை சுவாமியை, "மாடக்குளக்கீழ் மதுரோதய வளநாட்டு மதுரையில் திரு ஆலவாய் உடைய நாயனார் திருக்கோயில்" என்று தான் குறிப்பிடப்பட்டுள்ளது. அம்மனை, "திருக்காமக்கோட்டம் உடைய ஆளுடைய நாச்சியார்" என்றே குறிப்பிட்டுள்ளனர். 1898ம் ஆண்டின் கல்வெட்டில் தான் மீனாட்சி - சுந்தரேசுவரர் என்ற பெயர் காணப்படுகிறது.
# புனித ஜோர்ஜ் தேவாலயம், லலிபெலா

**புனித ஜோர்ஜ் தேவாலயம்** (*Church of St. George*) என்பது எதியோப்பியாவின் அம்காரா நகரில் உள்ள லலிபெலா எனும் இடத்தில் தனிப்பாறையால் அமைக்கப்பட்ட பதினொரு தேவாலயங்களில் ஒன்று ஆகும். ரோகா அல்லது வார்வார் என முன்னர் அழைக்கப்பட்ட வரலாற்று மற்றும் சமய இடமான இது, எதியோப்பியா மரபுவழித் திருச்சபையால் புனிதர் போன்று பார்க்கப்பட்ட கெப்ரே மெஜ்கல் லலிபெலா அரசருக்குப் பின் தற்போது லலிபெலா என அழைக்கப்படுகிறது.
# புனித ஜோர்ஜ் தேவாலயம், லலிபெலா

## வரலாறு

இத்தேவாலயம் ஒருவித ஒற்றை சுண்ணாம்புக்கல் பாறையைக் கொண்டு செதுக்கப்பட்டுள்ளது. இது 12 அல்லது 13 ஆம் நூற்றாண்டு காலப்பகுதியில் கெப்ரே மெஜ்கல் லலிபெலா அரச பணிப்பின் கீழ் கட்டப்பட்டது. இது லலிபெலாவில் உள்ள பதினொரு தேவாலயங்களில் முக்கியமாக அறியப்பட்டதும் கடைசியாக கட்டப்பட்டதுமாகும். அத்துடன் இது எட்டாவது உலக அதிசயமாகக் கருதப்படுகிறது.
# சசிபெருமாள்

**செ. க. சசிபெருமாள்**, (இறப்பு: 31 சூலை 2015, அகவை 59), தமிழ்நாட்டின் சேலம் மாவட்டத்தைச் சேர்ந்தவர். முப்பது ஆண்டுகளாக தமிழ்நாட்டில் முழு மதுவிலக்கு கோரி போராடிய காந்தியவாதி ஆவார். நீண்ட காலமாகத் தமிழகத்தில் மதுவிலக்கை நடைமுறைப்படுத்தக் கோரி உண்ணா நோன்பு போராட்டங்களை நடத்தியவர்.  
2014ஆம் ஆண்டில் சென்னை, வள்ளுவர் கோட்டத்தில், முழு மதுவிலக்கு கோரி 36 நாட்கள் உண்ணாநோன்பு இருந்தவர்.  
இறுதியாக 31 சூலை 2015 அன்று கன்னியாகுமரி மாவட்டம், மார்த்தாண்டம் அருகே தமிழ்நாடு – கேரள எல்லை அருகே *உண்ணாமலைக் கடை* என்ற ஊரில் கல்வி நிறுவனங்களுக்கும், வழிபாட்டுத்தலங்களுக்கும் அருகிலுள்ள மதுக்கடையை மூடக்கோரி, இருநூறு அடி உயர அலைபேசி கோபுரத்தின் உச்சிமீது ஏறிப் போராடிய போது இவர் உயிரிழந்தார். காவல் துறை சசிபெருமாளின் மரணத்தை தற்கொலை வழக்காக பதிவு செய்தது.  
சசிபெருமாளுக்கு மகிழம் அம்மாள் என்ற மனைவியும், இரண்டு மகன்களும் ஒரு மகளும் உள்ளனர்.
# போகன்ட் பலகைத் தேவாலயம்

**போகன்ட் பலகைத் தேவாலயம்** (*Borgund Stave Church*) என்பது நோர்வேயின் போகன்ட் எனும் கிராமத்தில் அமைந்துள்ள ஓர் பலகைத் தேவாலயம் ஆகும். இது மூன்று நடுக்கூடங்களுடன் கொண்ட பலகைத் தேவாலயமாக வகைப்படுத்தப்பட்டுள்ளது. இது நோர்வேயின் 28 அழிந்து வரும் பலகைத் தேவாலயங்களில் சிறப்பாகப் பாதுகாக்கப்பட்ட ஒன்றாகும். தற்போது இது தேவாலயமாக அன்றி அருங்காட்சியகமாகப் பயன்படுத்தப்படுகின்றது.  
போகன்ட் பலகைத் தேவாலயம் 1180 முதல் 1250 வரையான காலப்பகுதியில் கட்டப்பட்டது. இதன் சுவர்கள் மரப்பலகைகளைக் கொண்டு ஆக்கப்பட்டுள்ளது. நான்கு மூலைக் கம்பங்களும் ஒன்றுடன் ஒன்று தொடர்புபட்டு அடித்தள கல் மீது வைக்கப்பட்டுள்ளது.
# அமெரிக்க இலங்கை மறைப்பணி

**அமெரிக்க இலங்கை மறைப்பணி** (*American Ceylon Mission*, ACM) என்பது இலங்கையின் யாழ்ப்பாணத்தில் இயங்கி வந்த ஒரு கிறித்தவ மறைப்பணி அமைப்பாகும். இவ்வமைப்பு "பிறநாடுகளுக்கு மறைப்பணியாளர்களை அனுப்பும் அமெரிக்க அமைப்பினால்" (*American Board of Commissioners for Foreign Missions*, ABCFM) நிதியுதவி அளிக்கப்பட்டு 1813 ஆம் ஆண்டில் இலங்கை வந்த மதப்பணியாளர்களால் ஆரம்பிக்கப்பட்டது. இந்திய, இலங்கை பிரித்தானியக் குடியேற்ற அரசு இவர்களை ஒப்பீட்டளவில் சிறிய யாழ்ப்பாணக் குடாநாட்டுக்கு மட்டுமே (ஏறத்தாழ 40 ஆண்டு காலத்திற்கு) வருவதற்கு அனுமதி அளித்தனர். இந்த மறைப்பணியாளர்களின் தாக்கம் இலங்கையில் குறிப்பாக 1820கள் தொடக்கம் 20-ஆம் நூற்றாண்டின் தொடக்ககாலம் வரை இருந்து வந்தது. இக்காலப் பகுதியில், அவர்கள் கிறித்தவ மறைப்பரப்புடன், ஆங்கிலத்தில் இருந்து தமிழுக்கு மொழிபெயர்ப்பு, நூல்கள் அச்சிட்டு வெளியிடல், தொடக்க, மற்றும் உயர் கல்விக்கூடங்கள் நிறுவுதல், யாழ் குடாநாட்டு மக்களுக்கு அடிப்படை மருத்துவ வசதிகளை ஏற்படுத்திக் கொடுத்தல் போன்ற சமூக சேவைகளிலும் ஈடுபட்டனர். உள்ளூர் சமய, மற்றும் சடங்குகளுக்கு எதிரான தமது பரப்புரைகளை பிரசுரங்கள் வாயிலாக வெளியிட்டனர். இந்நடவடிக்கைகள் இலங்கைத் தமிழர் வாழ்வில் பெரும் சமூக மாற்றங்களை ஏற்படுத்தியது. இம்மாற்றங்கள் அவர்களின் வாழ்வில் இன்றளவும் தொடர்கின்றன. யாழ்ப்பாணக் குடாநாட்டில் இன்றுள்ள குறிப்பிடத்தக்க சில கல்வி, மருத்துவ நிலையங்கள் அமெரிக்க மறைப்பணியாளர்களின் உதவியுடன் நிறுவப்பட்டவையே.
# தையால்

**தையால் அல்லது தையோ ஆல்டிகைடு** *(Thial or Thioaldehyde)* என்பது வேதி வினைக்குழுக்களில் ஒரு வகையாகும். ஆல்டிகைடைப் போலவே இருக்கும் இவ்வினைக்குழுவில், ஆல்டிகைடில் உள்ள ஆக்சிசன் அணுவுக்குப் பதிலாக கந்தக அணு இடம்பெற்றிருக்கும். தையாலைக் குறிக்கப் பயன்படும் பொது வாய்ப்பாட்டில் (RC (S) H) இல் உள்ள R , ஆல்க்கைல் அல்லது அரைல் குழுவைக் குறிக்கிறது. தையோ கீட்டோன்களைவிட தையோ ஆல்டிகைடுகள் மிகவும் வினைத்திறன் மிக்கவையாகும். தடையில்லாத வினைத்திறன் மிக்க இத்தையோ ஆல்டிகைடுகளை தனித்துப் பிரித்தெடுக்க வேண்டும். உதாரணமாக,
தையோபார்மால்டிகைடு H2C=S, வளைய முப்படி 1,3,5 முத்தையேனாக ஒடுக்கமடைகிறது. ஆனால் வெள்ளைப் பூண்டில் இருந்து கிடைக்கும் அல்லிசின், சிதைவடைதல் மூலமாக தையோ அக்ரோலின் H2C=CHCH=S, உருவாகிறது. பின்னர் தன்னிச்சையான டையீல்சு-ஆல்டர் வினையில் ஈடுபட்டு சமபகுதிச் சேர்மங்களான வினைலிருதையீன்களைத் தருகின்றது. வினைத்திறன் மிகுந்த தையோ ஆல்டிகைடுகள் வெப்ப இயக்கவியலின்படியும் மிகுந்த நிலைப்புத்தன்மை கொண்டுள்ளன. விண்மீன்களிடை விண்வெளியில் இவை ஒரு மற்றும் இரு டியூட்டரேற்றம் பெற்ற ஓரிட நிறைமாறிகளாக பேரளவு கொள்ளிடத்தில் காணப்படுகின்றன. இங்கிருந்து நிலைப்ப்புத்தன்மை மிக்க தையோ ஆல்டிகைடுகளை தனித்துப்பிரிக்க முடியும்  
ஆரம்ப காலத்தில் தையோ ஆல்டிகைடுகள் இருப்பது பொறிச்சிறை செயல்முறைகள் வழியாக உய்த்துணரப்பட்டது. எடுத்துக்காட்டாக, Fc2P2S4 உடன் பென்சால்டிகைடு புரிகின்ற வினையே தையோ பென்சால்டிகைடு உருவாக்கத்திற்குப் பரிந்துரைக்கப்பட்டது. இவ்வினையில் ஒரு வளைய கூட்டுப்பொருளுடன் உருவாகும் இருதையோபொசுபீன் C2PS3 வளையத்தைத் தருகிறது
# எஸ். எஸ். சக்கரவர்த்தி

**எஸ். எஸ். சக்கரவர்த்தி** (*S. S. Chakravarthy*, இறப்பு:29 ஏப்ரல் 2023) தமிழ்த் திரைப்படத் தயாரிப்பாளர் ஆவார். இவரது **நிக் ஆர்ட்ஸ்** என்னும் திரைப்படத் தயாரிப்பு நிறுவனத்தின் மூலமாக தமிழ்த் திரைப்படங்களைத் தயாரித்தார். இவர் தயாரித்துள்ள திரைப்படங்களில் அஜித் குமார் முக்கியக் கதாபாத்திரத்தில் நடித்த திரைப்படங்களே அதிகமாகும். இவரது மகன் ஜானி அறிமுகமான ரேனிகுண்டா திரைப்படத்தையும், ஜானியின் அடுத்த திரைப்படமான 18 வயசு திரைப்படத்தையும் இவரே தயாரித்திருந்தார்.
# எஸ். எஸ். சக்கரவர்த்தி

## தயாரித்த திரைப்படங்கள்

| ஆண்டு | திரைப்படம் | நடிகர்கள் | இயக்குநர் | மொழி | குறிப்புகள் |  |
| --- | --- | --- | --- | --- | --- | --- |
| 1997 | ராசி | அஜித் குமார், ரம்பா | முரளி அப்பாஸ் | தமிழ் |  |  |
| 1999 | வாலி | அஜித் குமார், சிம்ரன் | எஸ். ஜே. சூர்யா | தமிழ் |  |  |
| 2000 | முகவரி | அஜித் குமார், ஜோதிகா | வி. இசட். துரை | தமிழ் |  |  |
| 2001 | சிட்டிசன் | அஜித் குமார், வசுந்தரா தாஸ் | சரவணன் சுப்பையா | தமிழ் |  |  |
| 2002 | ரெட் | அஜித் குமார், பிரியா கில் | ராம் சத்யா | தமிழ் |  |  |
| 2002 | வில்லன் | அஜித் குமார், மீனா, கிரண் | கே. எஸ். ரவிக்குமார் | தமிழ் |  |  |
| 2003 | காதல் சடுகுடு | விக்ரம், பிரியங்கா திரிவேதி | வி. இசட். துரை | தமிழ் |  |  |
| 2003 | ஆஞ்சநேயா | அஜித் குமார், மீரா ஜாஸ்மின் | என். மகாராஜன் | தமிழ் |  |  |
| 2005 | ஜீ | அஜித் குமார், திரிஷா | லிங்குசாமி | தமிழ் |  |  |
| 2006 | வரலாறு | அஜித் குமார், அசின் | கே. எஸ். ரவிக்குமார் | தமிழ் |  |  |
| 2008 | காளை | சிலம்பரசன், வேதிகா | தருண் கோபி | தமிழ் |  |  |
| 2009 | ரேனிகுண்டா | ஜானி, சனுஷா | ஆர். பன்னீர்செல்வம் | தமிழ் | இவரது மகன் ஜானியின் முதல் திரைப்படம் |  |
| 2012 | 18 வயசு | ஜானி, காயத்ரி | ஆர். பன்னீர்செல்வம் | தமிழ் |  |  |
| 2015 | வாலு | சிலம்பரசன், ஹன்சிகா மோத்வானி | விஜய்சந்தர் | தமிழ் |  |  |
| 2015 | வேட்டை மன்னன் | சிலம்பரசன், ஜெய், தீக்சா சேத், ஹன்சிகா மோத்வானி | நெல்சன் | தமிழ் | படப்பிடிப்பில் | } |
# வல்சாடு வட்டம்

வல்சாடு வட்டம், இந்திய மாநிலமான குஜராத்தின் வல்சாடு மாவட்டத்தில் உள்ளது.
# வல்சாடு வட்டம்

## அரசியல்

இந்த வட்டம் முழுவதும் வல்சாடு மக்களவைத் தொகுதிக்கு உட்பட்டது. இந்த வட்டத்தில் உள்ள சில ஊர்கள் தரம்பூர் சட்டமன்றத் தொகுதியிலும், மற்ற சில ஊர்கள் வல்சாடு சட்டமன்றத் தொகுதியிலும் சேர்க்கப்பட்டுள்ளன.
# வல்சாடு வட்டம்

## மக்கள்

இந்த வட்டத்துக்கான மக்கள்தொகை விவரங்கள்:  
| மக்கள் | 212,179 | 202,961 | 415,140 |
| --- | --- | --- | --- |
| பிற்படுத்தப்பட்டோர் | 5,517 | 5,370 | 10,887 |
| பழங்குடியினர் | 73,537 | 73,793 | 147,330 |
| கல்வியறிவு உடையோர் | 178,465 | 156,440 | 334,905 |
# வல்சாடு வட்டம்

## போக்குவரத்து

இந்த வட்டத்தில் உள்ள பெரும்பாலான ஊர்கள் மாவட்ட சாலையின் மூலம் இணைக்கப்பட்டுள்ளன. இந்த வட்டத்தின் ஊடாக மாநில நெடுஞ்சாலைக்கும், தேசிய நெடுஞ்சாலைக்கும் வழியமைக்கப்பட்டுள்ளது. வல்சாடில் தொடருந்து நிலையம் உள்ளது.
# டையாக்சிரேன்

**டையாக்சிரேன்** *( dioxirane)* என்பது ஒரு கார்பன் மற்றும் இரண்டு ஆக்சிசன்களைக் கொண்டு உருவான மூன்று உறுப்பு வளைய மூலக்கூறு ஆகும். சிறிதளவு நிலைப்புத்தன்மையற்ற டையாக்சிரேன் கரிமத் தொகுப்பு வினைகளில் ஆக்சிசனேற்றும் செயலிகளாகப் பயன்படுத்தப்படுகிறது. பொதுப்பயன்பாட்டில் இருமெத்தில்டையாக்சிரேன் என்ற டையாக்சிரேன் சேர்மம் பயன்படுத்தப்பட்டு வருகிறது.
# டையாக்சிரேன்

## தயாரிப்பு

இருமெத்தில்டையாக்சிரேன் அசிட்டோனில் இருந்து பின்வருமாறு தருவிக்கப்படுகிறது:
# அட்டக்பார்டி

**அட்டக்பார்டி ** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.
# அட்டக்பார்டி

## அமைவிடம்

இதன் வடக்கிலும், வடமேற்கிலும் அப்ராமா என்ற ஊரும், வடகிழக்கிலும், கிழக்கிலும் ஜூஜ்வா என்ற ஊரும், மேற்கில் வசீயர் என்ற ஊரும், தெற்கிலும், தென்மேற்கிலும் பார்னேரா பார்டி என்ற ஊரும் உள்ளன. தென்கிழக்கில் பார்னேரா பார்டி, ஜூஜ்வா ஆகிய இரு ஊர்களும் எல்லைகளாக உள்ளன.
# அட்டக்பார்டி

## மக்கள் தொகை

இந்த ஊருக்கான மக்கள் தொகை விவரங்கள்:
| மக்கள் | 1,104 | 1,019 | 2,123 |
| --- | --- | --- | --- |
| பிற்படுத்தப்பட்டோர் | 23 | 16 | 39 |
| பழங்குடியினர் | 698 | 701 | 1,399 |
| கல்வியறிவு உடையோர் | 827 | 677 | 1,504 |
| மக்கள் | 799 | 661 | Worker |
# அட்டக்பார்டி

## அரசியல்

இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.
# அட்டக்பார்டி

## போக்குவரத்து

இந்த ஊரை ஒட்டி தேசிய நெடுஞ்சாலையும் மாநில நெடுஞ்சாலையும் உள்ளன.
# டானியல் தியாகராஜா

வண. **டானியல் செல்வரத்தினம் தியாகராஜா** (*Daniel Selvaratnam Thiagarajah*) இலங்கைத் தமிழ் ஆயர் ஆவார். இவர் தென்னிந்தியத் திருச்சபையின் யாழ்ப்பாண மறைமாவட்டத்துக்கான ஆயராக 2006 ஆம் ஆண்டு முதல் பணியாற்றுகிறார்.
# டானியல் தியாகராஜா

## ஆரம்ப வாழ்க்கை

டானியல் தியாகராஜா யாழ்ப்பாணம் மத்திய கல்லூரியில் கல்வி பயின்றவர்.
# டானியல் தியாகராஜா

## பணி

தியாகராஜா தென்னிந்தியத் திருச்சபையின் யாழ்ப்பாண மறைமாவட்டத்துக்கான ஆயராக 2006 ஆகத்து 21 இல் திருநிலைப்படுத்தப்பட்டார். திருச்சபையின் சில உறுப்பினர்கள் தியாகராஜாவின் தெரிவை எதிர்த்து சட்ட நடவடிக்கை எடுத்தனர்.
# தையோகீட்டோன்

**தையோகீட்டோன்** *(Thioketones )* அல்லது தயோகீட்டோன் என்பது கரிம கந்தகச்சேர்ம வேதி வினைக்குழுவில் ஒரு வகையாகும். இவ்வகைச் சேர்மங்களை தையோன்கள் அல்லது தையோகார்பனைல்கள் என்றும் அழைக்கலாம். இவை மரபார்ந்த கீட்டோன்களுடன் தொடர்பு கொண்டுள்ளன. R<sub>2</sub>C=O, என்ற கீட்டோன்களின் பொது வாய்ப்பாட்டிற்குப் பதிலாகத் தையோகீட்டோன்கள் R<sub>2</sub>C=S என்ற பொது வாய்ப்பாட்டால் குறிக்கப்படுகின்றன. வினைக்குழுவில் கந்தகம் இடம்பெற்றிருப்பதால் தையோ என்ற சொல் முன்னொட்டாகப் பெயருடன் இணைக்கப்படுகிறது. தடைகள் ஏதுமின்றி வினையில் ஈடுபடும் அல்கைல்தையோகீட்டோன்கள் குறிப்பாக பல்லுறுப்பிகள் அல்லது வளையங்களைத் தோற்றுவிக்கின்றன.
# தையோகீட்டோன்

## தயாரிப்பு முறைகள்

கந்தகம் மற்றும் ஆக்சிசன் அணுக்களை பரிமாற்றம் செய்யக்கூடிய வினைக் காரணிகள் உப்யோகித்து தையோன்களைத் தயாரிக்கலாம். பாசுபரசுஐஞ்சல்பைடும் இதனில் கிளைத்த வழிப்பொருள் லாவ்சன் காரணியுமே பொதுவாக இவ்வினைக்கு காரணியாகப் பயன்படுகிறது. பிற தயாரிப்பு முறைகளில் ஐதரசன் குளோரைடு மற்றும் ஐதரசன்சல்பைடு இணைந்த கலவை காரணியாகப் பயன்படுகிறது. பிசு(மும்மெத்தில்சிலில்)சல்பைடும் வினைப்பொருள் காரணியாக பயன்படுத்தப்படுவதும் உண்டு.
# தையோகீட்டோன்

## தையோபென்சோபீனோன் மற்றும் செலினோபென்சோபீனோன், மூல முன்மாதிரிகள்

தையோபென்சோபீனோன் ((C6H5)2CS)) என்பது ஒரு ஆழ்ந்த நீலநிறச் சேர்மமாகும். கரிமக் கரைப்பான்களில் இது நன்றாகக் கரைகிறது. இது ஒளியால் ஆக்சிசனேற்றம் அடைந்து பென்சோபீனோன் மற்றும் கந்தகமாக மாறுகிறது. இது கண்டுபிடிக்கப்படும்வரை இதனையொத்த பலவிதமான தையோன்கள் தயாரிக்கப்பட்டன.  
தையோகீட்டோன்களின் செலினியப் பதிப்புச் சேர்மங்கள் செலின்கீட்டோன்கள் எனப்படுகின்றன. இவை தையோன்களை விடவும் வினைத்திறன் மிக்கவையாகும். செலினோபென்சோபீனோன் எதிர் இருபடியாக்கம் அடைகிறது. டையீல்சு-ஆல்டர் வினையைப் போலவே இதுவும் 1,3 டையீன்களுடன் சேர்ந்து வளைய கூட்டுவினைகளில் ஈடுபடுகிறது
# ஆல்காடையீன்

**ஆல்காடையீன்***(Alkadiene)* என்பது இரண்டு கார்பன் – கார்பன் இரட்டைப் பிணைப்புகள் உடைய ஒரு சேர்மமாகும். இந்த ஐதரோ கார்பன் சேர்மத்தில் வளையம் இல்லாமல் சங்கிலி கிளைத்தோ அல்லது கிளைக்காமலோ இரட்டைப் பிணைப்புகள் இருக்கும். தனித்த இரட்டைப் பிணைப்பு கொண்ட ஆல்காடையீன்கள், அடுத்தடுத்த இரட்டைப்பிணைப்பு கொண்டவை, ஒன்றுவிட்ட இரட்டைப் பிணைப்பு கொண்டவை என இரட்டைப்பிணைப்புகள் திரள்கின்ற இடத்தின் அடிப்படையில் சேர்மங்கள் மாறுபடுகின்றன. ஒரு திரள் ஆல்காடையீனில் இரண்டு இரட்டைப் பிணைப்புகள் ஒரேகார்பன் அணுவுடன் இணைந்திருக்கும்  
எடுத்துக்காட்டு:  
**CH2=C=CH2** - 1,2 புரோபாடையீன்
# அதுல், வல்சாடு வட்டம்

**அதுல்**, இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.
# அதுல், வல்சாடு வட்டம்

## மக்கள் தொகை

இந்த ஊருக்கான மக்கள் தொகை விவரங்கள்:
| மக்கள் | 1,786 | 1,700 | 3,486 |
| --- | --- | --- | --- |
| பிற்படுத்தப்பட்டோர் | 49 | 46 | 95 |
| பழங்குடியினர் | 531 | 560 | 1,091 |
| கல்வியறிவு உடையோர் | 1,562 | 1,341 | 2,903 |
# அதுல், வல்சாடு வட்டம்

## அரசியல்

இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.
# அதுல், வல்சாடு வட்டம்

## போக்குவரத்து

இதன் அருகில் தேசிய நெடுஞ்சாலை செல்கிறது.
# அத்காம்

**அத்காம் ** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.
# அத்காம்

## மக்கள் தொகை

இந்த ஊருக்கான மக்கள் தொகை விவரங்கள்:  
| மக்கள் | 4,450 | 4,336 | 8,786 |
| --- | --- | --- | --- |
| பிற்படுத்தப்பட்டோர் | 97 | 100 | 197 |
| பழங்குடியினர் | 2,965 | 2,959 | 5,924 |
| கல்வியறிவு உடையோர் | 3,755 | 3,344 | 7,099 |
# அத்காம்

## அரசியல்

இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.
# அத்காம்

## போக்குவரத்து

இந்த ஊரின் வழியே மாவட்ட சாலை செல்கிறது.
# அப்ராமா, வல்சாடு வட்டம்

இதே பெயரில் உள்ள பிற ஊர்களைப் பற்றி அறிய, அப்ராமா என்ற பக்கத்தைப் பார்க்கவும்.  
**அப்ராமா** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.
# அப்ராமா, வல்சாடு வட்டம்

## அரசியல்

இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.
# அப்ராமா, வல்சாடு வட்டம்

## போக்குவரத்து

இந்த ஊரைத் தேசிய நெடுஞ்சாலையும், மாநில நெடுஞ்சாலையும் கடந்துசெல்கின்றன.
# அஞ்சலாவ்

**அஞ்சலாவ் ** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.
# அஞ்சலாவ்

## மக்கள் தொகை

இந்த ஊருக்கான மக்கள் தொகை விவரங்கள்:
| மக்கள் | 1,271 | 1,265 | 2,536 |
| --- | --- | --- | --- |
| பிற்படுத்தப்பட்டோர் | 39 | 45 | 84 |
| பழங்குடியினர் | 443 | 468 | 911 |
| கல்வியறிவு உடையோர் | 1,111 | 1,002 | 2,113 |
# அஞ்சலாவ்

## அரசியல்

இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.
# அஞ்சலாவ்

## போக்குவரத்து

இந்த ஊரில் மாவட்ட நெடுஞ்சாலை மட்டும் உண்டு. அருகிலுள்ள கிராமங்களின் வழியாக தேசிய நெடுஞ்சாலையையும், மாநில நெடுஞ்சாலையையும் அடையலாம்.
# உமர்சாடி, வல்சாடு வட்டம்

::இதே பெயரில் உள்ள பிற ஊர்களைப் பற்றி அறிய, உமர்சாடி என்ற பக்கத்தைப் பார்க்கவும்.  
**உமர்சாடி ** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.
# உமர்சாடி, வல்சாடு வட்டம்

## மக்கள் தொகை

இந்த ஊருக்கான மக்கள் தொகை விவரங்கள்:
| மக்கள் | 432 | 396 | 828 |
| --- | --- | --- | --- |
| பிற்படுத்தப்பட்டோர் | 9 | 15 | 24 |
| பழங்குடியினர் | 8 | 4 | 12 |
| கல்வியறிவு உடையோர் | 386 | 328 | 714 |
# உமர்சாடி, வல்சாடு வட்டம்

## அரசியல்

இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.
# உமர்சாடி, வல்சாடு வட்டம்

## போக்குவரத்து

இந்த ஊரில் கிராமப்புறச் சாலைகள் உள்ளன. இந்த ஊரின் எல்லைகளுக்கு அருகிலேயே மாநில நெடுஞ்சாலையும், தேசிய நெடுஞ்சாலையும் உள்ளன.
# நரி வேங்கை

**நரி வேங்கை**, (*Ougeinia dalbergioides*) இந்தியாவிலுள்ள விசாகப்பட்டிணம் மாவட்டத்தில் காணப்படும் ஒரு வகையான செடியாகும். இது 6 முதல் 12 மீட்டர் வரை வளரக்கூடிய மூன்றிலைத் தாவரமாகும். துணை வெப்பமண்டல மற்றும் வெப்பமண்டல மலை பகுதிகளில் இது காணப்படும்.
# நரி வேங்கை

## தாவரவியல்

பொதுவாக இது மார்பக உயரத்தில் வளரும். தண்டு அடிக்கடி வளைந்த, ஆனால் சில பகுதிகளில் நேராகவும் இருக்கும். பட்டை, வெளிர் இளஞ்சிவப்பு-காவி இருண்ட நீல சாம்பல் வரையிலான மாறுபட்ட, சற்றே கடினமான மற்றும் ஒழுங்கற்ற மெல்லிய மென்மையான செதில்கள் (exfoliate) கொண்டிருக்கும். இது ஒரு மூன்றிலைத்தாவரமாகும். வெள்ளை-இளஞ்சிவப்பு மலர்கள், பிப்ரவரி முதல் மே மாதம் வரையிலும் கொத்தாக வெளிப்படும். மே முதல் ஜூன் வரை காய்கள் கிடைக்கும்.
# 2022 குளிர்கால ஒலிம்பிக் விளையாட்டுப் போட்டிகள்

**2022 குளிர்கால ஒலிம்பிக்கு** (*2022 Winter Olympics*), அதிகாரபூர்வமாக **24-வது ஒலிம்பிக்கு குளிர்காலப் போட்டிகள்** (*XXIV Olympic Winter Games*) பொதுவாக **பெய்ஜிங்கு 2022** (*Beijing 2022*, 北京2022), என்பது சீனாவில் பெய்ஜிங்கு நகரில் 2022 பெப்ரவரி 4 முதல் பெப்ரவரி 20 வரை நடைபெறும் பன்னாட்டுக் குளிர்கால பல்துறை விளையாட்டுப் போட்டிகள் ஆகும்.  
2015 ஆம் ஆண்டில் கோலாலம்பூரில் நடைபெற்ற பன்னாட்டு ஒலிம்பிக் குழுவின் 128-வது அமர்வில் பெய்ஜிங்கு நகரம் 2022 குளிர்காலப் போட்டிகளை நடத்துவதற்குத் தெரிவு செய்யப்பட்டது. ஒலிம்பிக்குப் போட்டிகளை நடத்துவதற்கு இந்ந்கரம் இரண்டாவது தடவையாகத் தெரிவு செய்யப்பட்டது. கடைசி மூன்று போட்டிகளும் கிழக்காசியாவில் நடைபெற்றுள்ளன. 2008 கோடை ஒலிம்பிக்குப் போட்டிகளை நடத்திய பெய்ஜிங்கு நகரம், கோடை, குளிர்காலப் போட்டிகளை நடத்திய ஒரேயொரு நகரமும் ஆகும். இப்போட்டிகளை நடத்துவதற்காக சீனா 3.9 பில்லியன் அமெரிக்க டாலர்களைச் செலவிட திட்டமிட்டது.
# 2022 குளிர்கால ஒலிம்பிக் விளையாட்டுப் போட்டிகள்

## நகரம்தேர்வு

இப்போட்டிகளை நடத்துவதற்காக ஓஸ்லோ, அல்மடி மற்றும் பெய்ஜிங் போட்டியிட்டன. இறுதியாக கோலாம்பூரில் நடைபெற்ற பன்னாட்டு ஒலிம்பிக் சம்மேளனக் கூட்டத்தில் பெய்ஜிங் நகரம் தேர்வு செய்யப்பட்டது.
# 2022 குளிர்கால ஒலிம்பிக் விளையாட்டுப் போட்டிகள்

## நகரம்தேர்வு

### தேர்வு முடிவு

| பங்குபற்றும் தேசிய ஒலிம்பிக் குழுக்கள் |  |  |
| --- | --- | --- |
| *
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
* |  |  |
| *
*
*
*
*
*
*
* | *
*
*
*
* | } |
# ஐரோப்பிய பனங்காடை

**ஐரோப்பிய பனங்காடை** (European roller) என்பது ஒருவகைப் பனங்காடை பறவையாகும். இது ஐரோப்பாவைச் சேர்ந்த பறவையாகும். இது மத்திய கிழக்கு, நடு ஆசியா, மொராக்கோ போன்ற பகுதிகளுக்கு வலசை போக்கூடியவை.
# ஐரோப்பிய பனங்காடை

## விளக்கம்

இப்பறவை பறக்கும்போது இதன் கருநீல இறகுகள் பளிச்சென்றுத் தெரியக்கூடியவை. அடிப்பாகம் வெளிர் நீல நிறத்தில் இருக்கும். இதன் பின்புறம் ஆரஞ்சு பழுப்பு நிறத்தில் இருக்கும். உடலில் மீதமுள்ள பகுதிகள் வெளிர் நீலம் முதல் கருநீல இறகுகளுடன் மாறுபட்டு காணப்படும். இவை மரப் பொந்துகளில் கூடமைக்கும்.  
வெட்டுக்கிளிகள், வண்டுகள், அந்துப்பூச்சிகள், பூரான், மரவட்டை, சிள் வண்டு, சிறு பல்லிகள், சிறிய கொறிணிகள், தவளைகள் போன்றவை இதன் முதன்மை உணவாகும்.
# புரோபாடையீன்

**புரோபாடையீன்** *(Propadiene)* என்பது H<sub>2</sub>C=C=CH<sub>2</sub> என்ற மூலக்கூற்று வாய்ப்பாடு கொண்ட ஒரு எளிய அலீன் வகை கரிமச் சேர்மமாகும். இச்சேர்மத்தில் இரண்டு இரட்டைப் பிணைப்புகள் ஒரேகார்பன் அணுவுடன் இணைந்திருக்கின்றன. மெ.அ.பு.பு.வாயுவின் ஒரு பகுதிப்பொருளாக புரோபாடையீன் இருக்கிறது. மெத்திலசிட்டிலீன்-புரோபாடையீன்புரோபேன் என்பதன் சுருக்கம் மெ.அ.பு.பு வாயு எனப்படுகிறது. இவ்வாயு சிறப்புநிலை உருக்கிப் பிணைத்தலில் பயன்படுத்தப்படுகிறது.
# புரோபாடையீன்

## தயாரிப்பு மற்றும் சமநிலை

அல்லீன், மெத்திலசிட்டிலீனுடன் சமநிலை கொண்டுள்ளது. சிலசமயங்களில் இக்கலவை மெ.அ.பு.டை வாயு (மெத்திலசிட்டிலீன் – புரோபா டையீன்) என்றும் அழைக்கப்படுகிறது.  
:H<sub>3</sub>CC&equiv;CH H<sub>2</sub>C=C=CH<sub>2</sub>  
இதற்கான சமநிலை மாறிலியின் மதிப்பு Keq = 0.22 270 பாகை ஸெல்சியசில் அல்லது 5 பாகை செலிசியசு வெப்பநிலையில் 0.1 என்பதாக உள்ளது.  
வேதித் தொழிற்சாலைகளில் முக்கியமான ஊட்டு மூலப்பொருளாக விளங்கும் புரோபாடையீன் வாயு, புரோப்பேனை புரொப்பீனாகப் பிளக்கும் வினையில் பக்க விளைப்பொருளாகவே தோன்றுகிறது. புரொப்பீனின் வினையூக்க பல்லுறுப்பியாக்கல் வினையிலும் மெத்திலசிட்டிலீன் – புரோபா டையீன் வாயு இடையூறு செய்கிறது
# மலபார் கறுப்பு வெள்ளை இருவாச்சி

**மலபார் கறுப்பு வெள்ளை இருவாச்சி** (Malabar pied hornbill-*Anthracoceros coronatus*) என்பது இருவாச்சி குடும்பத்தைச் சேர்ந்த ஒரு பறவையாகும்.
# மலபார் கறுப்பு வெள்ளை இருவாச்சி

## விளக்கம்

பிணந்தின்னிக் கழுகு அளவுள்ள இப்பறவை சுமார் 65 செ.மீ. (26 அங்) நீளம் இருக்கும். இதன் அலகின் மேல் அமைந்துள்ள தொப்பி போன்ற பகுதி மெழுகு மஞ்சள் நிறமாக இருக்கும். அந்தத் தொப்பி பருத்து அமுங்கி ஒரு முனையுடன் காணப்படும். அலகின் அடிப்பகுதி கறுப்பாக இருக்கும். தொப்பியில் பெரிய கறுப்புக் கறை காண இயலும். விழிப்படலம் ஆண் பறவைக்கு ஆரஞ்சு சிவப்பாகவும், பெண் பறவைக்கு பழுப்பாகவும் இருக்கும். கண்ணைச் சுற்றியுள்ள தூவியற்ற தோல் ஆண் பறவைக்கு கறுப்பாகவும், பெண் பறவைக்கு வெண்மையாகவும் இருக்கும். தொண்டையில் தூவியற்ற பகுதி ஊன் (இறைச்சி) நிறத்தில் இருக்கும். இதன் கால்கள் கருஞ்சாம்பல் நிறத்தில் இருக்கும்.  
தலை, கழுத்து உடலின் மேற்பகுதி இறக்கைகள் ஆகியன எல்லாம் கறுப்பு நிறமாக இருக்கும். மார்பு, வயிறு, வால், கீழ்ப்போர்வை இறகுகள், வாலிறகுகள் ஆகியன (இரண்டு நடு இறகுகள் தவிர) வெண்மையாக இருக்கும். ஆக இதன் உடல் நிறம் கறுப்பும் வெண்மையுமாக இருக்கும்.
# மலபார் கறுப்பு வெள்ளை இருவாச்சி

## பரவலும் வாழிடமும்

மலபார் கறுப்பு வெள்ளை இருவாச்சி இந்தியாவிலும் இலங்கையிலும் இனப்பெருக்கம் செய்து வாழ்கிறது. இதன் வாழ்விடம் பசுமையான மற்றும் ஈரமான இலையுதிர் காடுகளாகும். பெரும்பாலும் மனித குடியிருப்புகளுக்கு அருகில் காணப்படுகிறது. இது இந்திய துணைக் கண்டத்தில் நடு, கிழக்கு இந்தியா, மேற்கு தொடர்ச்சி மலைகள், இலங்கை போன்ற இடங்களில் பரவியிள்ளது. நடு மற்றும் கிழக்கு இந்தியாவில், இது மேற்கு மேற்கு வங்கத்திலிருந்து ஜார்க்கண்ட், சத்தீஸ்கர், ஒடிசா, மத்தியப் பிரதேசம், வடக்கு மற்றும் கிழக்கு மகாராட்டிரம், வடக்கு ஆந்திரப் பிரதேசம் மற்றும் தெலுங்கானாவின் வடகிழக்கு முனை வரை பரவியுள்ளது. இந்த இனமானது மேற்குத் தொடர்ச்சி மலைகளில், கிழக்கு சரிவுகளிலும், கொங்கன் பிராந்தியம் மற்றும் மேற்குக் கடற்கரையிலும் மேற்கு மகாராட்டிரத்திலிருந்து கோவா, மேற்கு கர்நாடகம் மற்றும் தமிழ்நாடு வழியாகவும், கேரளத்திலும் பரவியுள்ளது. இலங்கையில், இந்த இனம் முக்கியமாக தாழ் நில மற்றும் உலர் வலய காடுகளிலும் வீட்டுத் தோட்டங்களிலும் காணப்படுகிறது.
# மலபார் கறுப்பு வெள்ளை இருவாச்சி

## நடத்தை

### இனப்பெருக்கம்

இனப்பெருக்கக் காலத்தில், பெண் பறவை மரப் பொந்தில் இரண்டு அல்லது மூன்று வெள்ளை முட்டைகளை இடுகின்றது. பெண் அடைகாக்கும் போது மரப்பொந்தானது சேறு, கழிவுகள், பழக் கூழ் ஆகியவற்றால் செய்யப்பட்ட சாந்தினால் அடைக்கபட்டு ஒரு குறுகிய துளை மட்டும் இடப்படுகிறது. ஆண் பறவை தாய்ப் பறவைக்கும் குஞ்சுகளுக்கும் அந்த துளைவழியாக உணவை அளிக்கிறது. குஞ்சுகள் ஓரளவு பெரியதாக வளர்ந்தபிறகு, கூட்டுக்குள் போதிய இடம் இல்லாததால் தாய்ப் பறவை சுவரை உடைத்து வெளியேவந்து, சுவரை மீண்டும் கட்டுகிறது. அதன் பிறகு பெற்றோர் இருவரும் குஞ்சுகளுக்கு உணவளிக்கிறன.
# மலபார் கறுப்பு வெள்ளை இருவாச்சி

## நடத்தை

### உணவு

பழங்கள், சிறிய பாலூட்டிகள், பறவைகள், சிறிய ஊர்வன, பூச்சிகள் போன்றவற்றை உணவாக கொள்ளும் இந்த இனம் ஒரு அனைத்துண்ணி ஆகும். இவை இரையைக் கொன்று முழுவதுமாக விழுங்குகின்றன. அத்திப்பழம் ஒரு முக்கியமான உணவாக உள்ளது. மே முதல் பிப்ரவரி வரை, இனப்பெருக்கம் செய்யாத பருவம் வரை இவற்றின் உணவில் அத்திப்பழம் 60% உள்ளது. இனப்பெருக்கக் காலமான, மார்ச் மற்றும் ஏப்ரல் மாதங்களில், கூட்டில் ஊட்டபட்ட பழங்களில் 75% வரை அத்திப்பழங்கள் இருக்கும். பல முதுகெலும்பிகளுக்கு நச்சுத்தன்மையுள்ளதாக உள்ள எட்டிப் பழங்கள் உள்ளிட்ட பிற பழங்களையும் இவை உண்கின்றன.
# எடக்கல் தமிழ் பிராமிக் கல்வெட்டு

2012 ஆம் ஆண்டில் கண்டுபிடிக்கப்பட்ட **எடக்கல் தமிழ் பிராமிக் கல்வெட்டு** இந்தியாவின் கேரள மாநிலத்தில் உள்ள எடக்கல் குகையில் கண்டுபிடிக்கப்பட்ட ஐந்தாவது தமிழ் பிராமிக் கல்வெட்டு ஆகும். கோழிக்கோடு பல்கலைக்கழகத்தின் ஓய்வுபெற்ற கல்வெட்டியல் பேராசிரியர் எம். ஆர். இராகவ வாரியார் இக்கல்வெட்டைக் கண்டுபிடித்தார். தொல்லெழுத்தியல் அடிப்படையில், இக்கல்வெட்டின் காலம் கி.பி நான்காம் நூற்றாண்டு என மதிப்பிடப்பட்டுள்ளது.
# எடக்கல் தமிழ் பிராமிக் கல்வெட்டு

## கல்வெட்டின் வாசிப்பு

இங்குள்ள மற்றக் கல்வெட்டுகளைப் போலன்றி, இந்த நான்கெழுத்துப் பொறிப்பு குகைச் சுவரில் காணப்படும் மனித உருவொன்றுக்கான ஒரு குறிப்புப்போல இணைக்கப்பட்டுள்ளது. இந்த உருவம் பெரிய ஆண்குறியுடன் வரையப்பட்டுள்ளது. இது வளமையைக் குறிப்பதாகவும், அதனால் உருவம் பிரம்மாவைக் குறிப்பதாக இருக்கலாம் என்பதும் வாரியாரின் விளக்கம். அவர் இக்கல்வெட்டை "ஸ்ரீ வழுமி" என்று வாசித்து, அது பிரம்மாவைக் குறிக்கும் சமசுக்கிருதச் சொல்லின் தமிழ்ப்படுத்தலாக இருக்கக்கூடும் எனக் கருதுகிறார்.  
தொடக்கத்தில் இதை ஆய்வு செய்த ஐராவதம் மகாதேவன், முதல் எழுத்துத் தெளிவாக இல்லாததால் அதை விடுத்துப் பிற்பகுதியை "பழம" (பழமை) என்று வாசித்தார். பின்னர், கணினி மூலம் தெளிவாக்கம் செய்து, "இது பழமை" எனப் பொருள்படும் "இ பழம" என்னும் மலையாளச் சொல்லே இது என்றும் அறிவித்தார்.  
தொல்லியலாளர், நடன காசிநாதன், இதை "ஓ பழமி" என்று தமிழாக வாசித்து, இது மிகப் பழங்காலத்து மனிதனையோ அல்லது இறைவனையோ "ஓ" என் அ விழித்து வேண்டுவதாக இருக்கலாம் என்கிறார். அத்துடன் இது, கி.பி 5-6 ஆம் நூற்றைச் சேர்ந்ததாக இருக்கலாம் என்றும் கருதுகிறார்.
# எடக்கல் தமிழ் பிராமிக் கல்வெட்டு

## அரசியல்

கேரள அரசும், மலையாளத்தை செம்மொழியாக ஏற்றுக்கொள்ளச் செய்வதற்காக அரசால் நியமிக்கப்பட்ட வல்லுனர் குழுவின் இணைப்பாளர் முனைவர் நடுவட்டம் கோபாலகிருஷ்ணனும், ஐராவதம் மகாதேவனின் வாசிப்புக்கு முக்கியத்துவம் கொடுத்தனர். ஆனாலும், இது குறித்துப் பல கேரள மொழியியலாளர்கள் திருப்தி கொள்ளவில்லை. இது பற்றிக் கருத்துத் தெரிவித்த வாரியார், இது மிகவும் ஆபத்தான போக்கு என்றும், அந்த இரண்டு சொற்களுக்குள் அளவுக்கு அதிகமாக வாசிக்க முயல்கிறார்கள் என்றும் குறைப்பட்ட அவர், அரசாங்கம் தான் அமைத்த குழுவுக்கு வெளியே கலந்துரையாடலைத் தவிர்க்கிறது என்றும், பொறுமை இல்லாமல், அறிவியலுக்கு ஒவ்வாத அணுகுமுறைகளைக் கடைப்பிடிக்கிறது என்றும் குற்றஞ்சாட்டினார்.
# ஓமான் தமிழ் பிராமி பொறித்த மட்பாண்டம்

**ஓமான் தமிழ் பிராமி எழுத்துகள் பொறித்த மட்பாண்டம்** என்பது ஓமான் நாட்டில் உள்ள கோர் ரோரி பகுதியில் கண்டெடுக்கப்பட்ட தமிழ்ப் பிராமி எழுத்துக்கள் பொறித்த மட்பாண்டத் துண்டு ஒன்றைக் குறிக்கிறது. இது கி.பி. முதலாம் நூற்றாண்டை அதாவது ஓமான் பகுதியில் இஸ்லாம் பரவுவதற்கு ஐநூறு ஆண்டுகளுக்கு முன்புள்ள காலகட்டத்தைச் சேர்ந்ததாக மதிப்பிடப்பட்டுள்ளது.  
இது கண்டுபிடிக்கப்பட்ட பகுதி ஓமானின் பண்டைய நகரமான சும்குராம் இருந்த பகுதியாகும். இதனால் இக்கண்டுபிடிப்பு இந்தியப் பெருங்கடல் நாடுகளுக்கு இடையேயான கடல்வழி வணிகம் பற்றி அறிந்துகொள்வதில் முக்கியமானது என்று கருதப்படுகிறது.
# ஓமான் தமிழ் பிராமி பொறித்த மட்பாண்டம்

## கண்டுபிடிப்பு

அலெஸ்சாண்ட்ரா அவான்சினி என்லைபவர் தலைமையிலான ஒரு இத்தாலிய ஆய்வுக்குழு 2006ஆம் ஆண்டில் மேற்கொண்ட அகழ்வாய்வு ஒன்றின்போது இந்த மட்பாண்டத் துண்டு கண்டெடுக்கப்பட்டது.  
ஆனாலும் 2012ஆம் ஆண்டில் தான் இது தற்செயலாக தமிழ்ப் பிராமி ஆய்வாளர்களின் கவனத்துக்கு வந்தது. 2012ஆம் ஆண்டு செப்டம்பரில் "இந்தியப் பெருங்கடல் வணிகமும் கேரளாவின் பட்டணம் என்கிற துறைமுகத்தில் தொழில்நுட்பத் தொல்லியலும்" என்னும் பொருளில் கேரளாவில் ஒரு பன்னாட்டுச் செயலரங்கு ஒன்று இடம்பெற்றது. இதில் பல்வேறு இந்தியப் பெருங்கடல் நாடுகளைச் சேர்ந்த மட்பாண்டங்கள் காட்சிக்கு வைக்கப்பட்டிருந்தன.  
இக்கண்காட்சியில் ஓமானில் அகழ்வாய்வுகளை மேற்கொண்ட குழுவின் ஒரு உறுப்பினரான அலெக்சியா பவன் என்பவர் காட்சிக்கு வைத்திருந்த மட்பாண்டப் பொருட்களில் இதுவும் அடங்கியிருந்தது.  
இக்கண்காட்சியிலேயே தமிழகத் தொல்லியலாளர்களான க. இராஜன், டி. தயாளன், வி. செல்வகுமார் ஆகியோரின் கவனத்துக்கு இது வந்தது.
# ஓமான் தமிழ் பிராமி பொறித்த மட்பாண்டம்

## வாசிப்பு

இந்தப் பொறிப்பின் முற்பகுதி காணப்படவில்லை.  
மட்பாண்டத்துண்டின் பிற்பகுதியில் ஆறு எழுத்துக்கள் மட்டுமே காணப்படுகின்றன.  
இவ்வெழுத்துக்களை "...ணந்தைகீரன்" என வாசித்துள்ளனர்.  
இதில் உள்ள *அந்தை* என்னும் பகுதி ஒரு மரியாதைச் சொல். இது *அந்தை அசுதன்*, *கொற்றந்தை* போன்ற பழைய கல்வெட்டுக்களில் காணும் பெயர்களில் இருப்பதைக் காணலாம்.  
கீரன் என்பது தமிழ்ப் பெயர். எனவே இப்பொறிப்பு "மதிப்புக்கு உரிய முக்கியமான வணிகர்" ஒருவரின் பெயராக இருக்கலாம் என முனைவர் இராஜன் கருதுகிறார்.  
தொல்லியலாளர் நடன காசிநாதன் இப்பொறிப்பை "(க)ண்ணந்தைகீரன்" என்று வாசிக்கலாம்போல் தெரிவதாகக் குறிப்பிட்டு இது "கண்ணந்தை மகன் கீரன்" என்பவனைக் குறிக்கக்கூடும் எனக் கருதுகிறார்.
# விக்கிப்பீடியா:Statistics/August 2015

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# சீலன் கதிர்காமர்

**சீலன் கதிர்காமர்** (*Silan Kadirgamar*, 11 ஏப்ரல் 1934 - 25 சூலை 2015) இலங்கைத் தமிழ்க் கல்விமானும், வரலாற்றாளரும், எழுத்தாளரும், இடதுசாரி அரசியல்வாதியும் ஆவார்.
# சீலன் கதிர்காமர்

## ஆரம்ப வாழ்க்கை

சாந்தசீலன் என்ற இயற்பெயரைக் கொண்ட சீலன் கதிர்காமர் 1934 ஏப்ரல் 11 இல் இலங்கையின் வடக்கே சாவகச்சேரியில் வண. ஜெ. டபிள்யூ. ஏ. கதிர்காமர், கிரேசு நேசம்மா இட்ச்கொக் ஆகியோருக்குப் பிறந்தார். பள்ளிப் படிப்பை முடித்த பின்னர், பேராதனைப் பல்கலைக்கழகத்தில் சேர்ந்து 1959 இல் வரலாற்றில் இளங்கலைப் பட்டம் பெற்றார். பேராதனையில் மாணவராக இருக்கும் போது இடதுசாரி அரசியலில் தீவிரமாக இறங்கி, லங்கா சமசமாஜக் கட்சியின் ஆதரவாளரானார். இவர்களுக்கு அஜயன், அகிலன் என்ற இரு புதல்வர்கள் உள்ளனர்.
# சீலன் கதிர்காமர்

## பணி

கதிர்காமர் யாழ்ப்பாணக் கல்லூரியில் 1959 முதல் 1969 வரை வரலாறு, அரசியல் ஆகிய பாடங்களில் விரிவுரையாளராகப் பணியாற்றினார். பின்னர் 1970 முதல் 1978 வரை இலங்கைப் பல்கலைக்கழகத்தில் வரலாற்றுத் துறையில் விரிவுரையாளராகப் பணியாற்றினார். 1979 இல் யாழ்ப்பாணத்தில் "இலங்களுக்கிடையே சமத்துவம் மேணும் இயக்கத்தின்" (*Movement for Inter-Racial Justice and Equality*, MIRJE) கிளை ஒன்றை ஆரம்பித்தார்.  
1983 முதல் 2000 ஆம் ஆண்டு வரை சப்பானில் தோக்கியோ-யோக்கோகாமா நகரங்களில் உள்ள பல பல்கலைக்கழகங்களில் விரிவுரையாளராகப் பணியாற்றினார். 2011 உள்ளாட்சித் தேர்தல்களில் ஜனநாயக மக்கள் முன்னணியின் உறுப்பினராக தெகிவளை-கல்கிசை மாநகரசபைக்குப் போட்டியிட்டுத் தோல்வியடைந்தார்.  
சீலன் கதிர்காமர் 2015 சூலை 25 இல் சில காலம் சுகவீனமுற்ற நிலையில் 2015 சூலை 25 இல் கொழும்பில் காலமானார்.
- *Ethnicity: Identity, Conflict and Crisis*, (1989, Arena Press, co-editor Kumar David)
- *The Left Tradition in Lankan Tamil Politics* (2001, in *Hector Abhayavardhana Felicitation Volume*)
- *Jaffna Youth Radicalism – The 1920s and 1930s* (2009, in *Pathways of Dissent: Tamil Nationalism in Sri Lanka*)
- *The Tamils of Lanka: Their Struggle for Justice and Equality with Dignity* (2010)
- *The Jaffna Youth Congress* (2013, Kumaran Book House)
- *Landmarks in the History of the Left: 1935-1980* (2014, in *Pathways of the Left in Sri Lanka*)
# அறிவுப் பேரொளி புத்தர் பெருமான்: வரலாற்று நாடகம் (நூல்)

**அறிவுப் பேரொளி புத்தர் பெருமான் : வரலாற்று நாடகம்** பட்டுக்கோட்டை குமாரவேல் எழுதிய, புத்தரின் வரலாற்றைக் கூறுகின்ற, நாடக நூலாகும்.
# அறிவுப் பேரொளி புத்தர் பெருமான்: வரலாற்று நாடகம் (நூல்)

## அமைப்பு

104 காட்சிகளில் புத்தரின் பிறப்பு முதல் பரிநிர்வாணம் வரையிலான நிகழ்வுகள் நாடகப்பாங்கினில் தரப்பட்டுள்ளது. ஒவ்வொரு காட்சியின் ஆரம்பத்திலும் நிகழ்விடம், நாடகப்பாத்திரங்கள், சம்பவம் என்ற நிலையில் அமைக்கப்பட்டுள்ளது. நாடகத்தின் பாத்திரங்கள் பட்டியலாகத் தரப்பட்டுள்ளது.
# அலன் ஆபிரகாம்

**அலன் ஆபிரகாம்** (*Allen Abraham*, 1865 - 9 சூலை 1922) இலங்கைத் தமிழ்க் கல்விமானும், வானியலாளரும் ஆவார்.
# அலன் ஆபிரகாம்

## ஆரம்ப வாழ்க்கை

சுப்பிரமணியர் அம்பலவாணர் என்ற இயற்பெயர் கொண்ட அலன் ஆபிரகாம் 1865 ஆம் ஆண்டில் யாழ்ப்பாண மாவட்டம், காரைநகரில் கந்தப்பர் சுப்பிரமணியர், பார்வதி ஆகியோருக்குப் பிறந்தார். பெற்றோர் இருவரும் 1876 இல் யாழ்ப்பாணத்தில் பரவிய வாந்திபேதி நோயழிவில் இறந்து போனதை அடுத்து அம்பலவாணர் அவரது தந்தை வழி சகோதரர் கந்தப்பு சரவணமுத்துவின் ஆதரவில் வளர்ந்தார். கிராமப் பாடசாலையில் ஆரம்பக் கல்வியைக் கற்ற இவர் 1881 டிசம்பரில் தெல்லிப்பழையில் நிதியுதவிப் பயிற்சிப் பாடசாலையில் சேர்ந்து படித்தார். அங்கு அவர் கிறித்தவத்துக்கு மதம் மாற்றப்பட்டு அலன் ஆபிரகாம் என்ற பெயரைப் பெற்றார். 1883 டிசம்பரில் அங்கு கல்வியை முடித்துக் கொண்ட பின்னர் யாழ்ப்பாணக் கல்லூரியில் சேர்ந்து பட்டப் படிப்பை மேற்கொண்டார். 1888 இல் முதல் தரத்தில் பட்டம் பெற்றார். 1889 இல் மெட்ராசு மெட்ரிக்குலேசன் சோதனையில் சித்தி அடைந்தார்.  
சுப்பர் சங்கரப்பிள்ளை என்பவரின் மகள் முத்தாச்சி என்பவரை அலன் ஆபிரகாம் திருமணம் புரிந்தார். இவர்களுக்கு கனகசுந்தரம், அருளையா, ஜேன் நல்லம்மா, ரோஸ் ராசம்மா என நான்கு பிள்ளைகள். முத்தாச்சியின் இறப்பின் பின்னர் தையமுத்து பொன்னையா என்பவரை மறுமணம் புரிந்தார்.
# அலன் ஆபிரகாம்

## பணி

யாழ்ப்பாணக் கல்லூரியில் கல்வி கற்கும் போது அங்கு அவர் பயிற்றுவிப்பாளராகப் பணியாற்றினார். பட்டப் படிப்பின் பின்னர் தெல்லிப்பழை பயிற்சிக் கல்லூரியில் விரிவுரையாளராகப் பணியாற்றினார். 1891 இல் மீண்டும் யாழ்ப்பாணக் கல்லூரியில் தமிழ்ப் பேராசிரியராக நியமிக்கப்பட்டார்.  
1893 ஆம் ஆண்டில் ஆபிரகாம் கொல்கத்தா பல்கலைக்கழகத்தின் First Arts சோதனை எடுத்துச் சித்தியடைந்தார். பின்னர் அதே பல்கலைக்கழகத்தில் வெளிவாரி மாணவராக இணைந்து ஆங்கிலம், மெய்யியல், கணிதம் ஆகிய பாடங்களை எடுத்து இளங்கலைப் பட்டம் பெற்றார். அதன் பின்னர் யாழ்ப்பாணக் கல்லூரியில் கணிதப் பேராசிரியராக நியமிக்கப்பட்டார். அங்கு அவர் கொல்கத்தா பல்கலைக்கழகத்தின் எஃப்.ஏ, பி.ஏ சோதனைகளை எடுக்கும் மாணவர்களுக்குக் கணிதமும், வானியலும் படிப்பித்தார். 1914 இல் கல்லூரி அதிபர் வண. பிரவுண் பதவியில் இருந்து இளைப்பாறியதை அடுத்து ஆபிரகாமும் தனது பதவியைத் துறந்தார். பின்னர் வண. பின்னெல் என்பவர் அதிபராகப் பதவியேற்ற போது மீண்டும் கல்லூரியில் இணைந்தார்.
# அலன் ஆபிரகாம்

## வானியலில் ஆர்வம்

ஆபிரகாம் தனது வாழ்நாள் முழுவதும் வானியலில் ஆர்வம் காட்டி வந்தார். மோர்னிங் ஸ்டார், மற்றும் யாழ்ப்பாணக் கல்லூரி ரோயல் வானியல் கழக இதழ்களில் வானியல் குறித்துக் கட்டுரைகள் எழுதி வந்தார். ஏலியின் வால்வெள்ளி 1910 மே 19 காலை 9 மணிக்கும் 10 மணிக்கும் இடையில் பூமிக்குக் கிட்டவாக வரும் என்பதை அவர் முன்கூட்டியே துல்லியமாக கணித்தார். அத்துடன் அது பூமியைத் தாக்காது என்றும், வெள்ளிக் கோளின் சுற்றுப் பாதைக்குள் சென்று விடும் என்றும் கணித்தார். அவரது ஆய்வுகளுக்காக ஏ. வி. ஜக்கா ரோவ் என்பவரின் பரிந்துரையின் பேரில் 1912 சனவரி 12 இல் ரோயல் வானியல் கழகத்தின் ஆய்வாளராகத் (Fellow) தேர்ந்தெடுக்கப்பட்டார். வானியல் கழகத்திற்கு இலங்கையில் இருந்து தேர்ந்தெடுக்கப்பட்ட முதலாவது ஆய்வாளர் இவரே.
# அலன் ஆபிரகாம்

## சமூகப் பணிகள்

வானியலைத் தவிர்த்து இசை, தமிழ் இலக்கியம், வேளாண்மை, சமூகப் பணிகளிலும் ஆர்வம் காட்டினார். இவர் இயற்றிய எட்டுப் பாடல்கள் தென்னிந்தியத் திருச்சபையின் யாழ்ப்பாணக் கோவில்களில் இன்றும் படிக்கப்படுகின்றன. 1915 முதல் 1922 இல் இறக்கும் வரை தென்னிந்திய திருச்சபைகளின் ஒன்றியத்தின் யாழ்ப்பாணப் பேரவையில் செயலாளராகப் பணியாற்றினார். 1897 முதல் 1909 வரை உதயதாரகை பத்திரிகையின் ஆசிரியராகவும் இருந்துள்ளார்.
# அலன் ஆபிரகாம்

## மறைவு

ஆபிரகாம் 1922 சூன் மாதத்தில் சுகவீனமுற்று மருத்துவமனையில் அனுமதிக்கப்பட்டு 1922 சூலை 9 இல் காலமானார்.
# பெருக்கல் சராசரித் தேற்றம்

**பெருக்கல் சராசரித் தேற்றம்** (*geometric mean theorem*), ஒரு செங்கோண முக்கோணத்தில் அதன் செம்பக்கத்திற்கு வரையப்பட்ட செங்குத்து உயரத்திற்கும், அந்தக் குத்துயரத்தால் செம்பக்கம் பிரிக்கப்படும் இரு கோட்டுத்துண்டுகளுக்கும் இடையேயுள்ள தொடர்பைத் தருகிறது. இத்தேற்றத்தின்படி செம்பக்கத்தின் அவ்விரு கோட்டுத்துண்டுகளின் பெருக்கல் சராசரியாக செங்குத்துயரம் இருக்கும். இத்தேற்றமானது, **செங்கோண முக்கோணக் குத்துயரத் தேற்றம்** (* triangle altitude theorem*) எனவும் அழைக்கப்படுகிறது.
# பெருக்கல் சராசரித் தேற்றம்

## தேற்றமும் பயன்பாடும்

;தேற்றம்
செங்கோண முக்கோணத்தின் செங்குத்துயரம் *h* ; இந்த செங்குத்துயரமானது, செம்பக்கத்தைப் பிரிக்கும் இரு கோட்டுத்துண்டுகளின் நீளம் *p* , *q* எனில் தேற்றத்தின் கூற்று:  
*p* , *q* இன் பெருக்கல் சராசரி *h*
:<math>h=\sqrt{pq} </math>  
அல்லது பரப்பளவுகளாக:  
:<math>h^2=pq.</math>  
அதாவது *p* , *q* அளவுகள் கொண்ட செவ்வகத்தின் பரப்பளவும் *h* அளவு பக்கநீளம் கொண்ட சதுரத்தின் பரப்பளவும் சமம்.  
;பயன்பாடு
தேற்ற முடிவின் இரண்டாவது வடிவைப் பயன்படுத்தி ஒரு செவ்வகத்தின் பரப்பளவுக்குச் சமமான பரப்பளவுடைய சதுரத்தை நேர்விளிம்பும் கவராயமும் கொண்டு வரையலாம்.  
;வரைதல்
- எடுத்துக்கொள்ளப்பட்ட செவ்வகத்தின் நீள அகலங்கள் முறையே *p* , *q*
- செவ்வகத்தின் இடது மேற்புற உச்சி *D*
- *D* ஐ மையமாகவும், *p* அலகு ஆரமுங்கொண்ட ஒரு வட்டவில் (*AE*) வரைய வேண்டும்.
- இவ்வட்டவில் *q* கோட்டுத்துண்டின் இடப்பற நீட்சியை *A* இல் சந்திக்கும்.
- *AD* இன் நீளம் *p* ஆக இருக்கும்.
- *AB* ஐ (*p+q*) விட்டமாகக் கொண்டு ஒரு அரைவட்டம் வரைய வேண்டும்.
- இந்த அரைவட்டத்தின் விட்டத்திற்கு (*AB*) *D* இல் ஒரு செங்குத்துக்கோடு வரைய வேண்டும்.
- இச்செங்குத்துக்கோடு வட்டத்தைச் சந்திக்கும் புள்ளி *C*.
- தேலேசுத் தேற்றப்படி, அரைவட்டத்தின் விட்டம் *C* இல் ஒரு செங்கோணத்தை உருவாக்கும்.
- *ADC* ஒரு செங்கோண முக்கோணம்.
- செங்கோண முக்கோணத்தின் செங்குத்துயரம் *DC* .
- *DC* ஐப் பக்கமாகக் கொண்டு ஒரு சதுரம் வரைய அதன் பரப்பளவு எடுத்துக்கொள்ளப்பட்ட செவ்வகத்தின் பரப்பளவுக்குச் சமமாக இருக்கும்.  
தேற்றத்தின் மறுதலையும் உண்மையாகும்:  
ஒரு முக்கோணத்தின் ஏதேனுமொரு பக்கத்தின் செங்குத்துயரமானது, அச்செங்குத்துயரத்தால் பிரிக்கப்படும் அப்பக்கத்தின் இரு கோட்டுத்துண்டுகளின் நீளங்களின் சராசரிக்குச் சமமாக இருந்தால், எடுத்துக்கொள்ளப்பட்ட முக்கோணம் ஒரு செங்கோண முக்கோணம் ஆகும்.  
இத்தேற்றம் யூக்ளிடின் (சுமார் கிமு. 360–280) கண்டுபிடிப்பாகக் கருதப்படுகிறது. யூக்ளிடின் புத்தகத்தில் இத்தேற்றம் இடம்பெற்றுள்ளது (கூற்று 8-பகுதி VI; கூற்று 14-புத்தகம் II யூக்ளிடின் எலிமெண்ட்சு).
# பெருக்கல் சராசரித் தேற்றம்

## தேற்றத்தின் நிறுவல்

### வடிவொப்புமை மூலம் நிறுவல்

;தரப்பட்டது
<math>\triangle ABC </math> ஒரு செங்கோண முக்கோணம் : <math>\angle C=90^\circ </math> செம்பக்கம் *AB* இன் குத்துயரம் *h*; இந்த செங்குத்துயரத்தால் பிரிக்க்கப்படும் பக்கம் *AB* இன் இரு கோட்டுத்துண்டுகளின் நீளங்கள் *p* *q* .  
;நிறுவவேண்டியது
<math>h^2=pq</math>  
;நிறுவல்
:<math>\angle ADC=\angle CDB</math>
: <math>\angle CAD=90^\circ -\angle DBC=\angle BCD</math>
<math>\triangle ADC,</math> <math>\triangle BDC </math> எனும் இரு முக்கோணங்களில் இருசோடி ஒத்த கோணங்கள் சமம். எனவே அவையிரண்டும் வடிவொத்த முக்கோணங்கள் ஆகும்.
: <math>\triangle ADC \sim\triangle BDC </math>
வடிவொத்த முக்கோணங்களின் பண்பின்படி அவற்றின் ஒத்தபக்கங்களின் விகிதங்கள் சமம்.
:: ஃ<math> \frac{h}{p}=\frac{q}{h}\,\Leftrightarrow\,h^2=pq\,\Leftrightarrow\,h=\sqrt{pq}\qquad (h,p,q> 0)</math>  
;மறுதலை
;தரப்பட்டது
: <math>\triangle ABC </math> இன் பக்கம் AB இன் குத்துயரம் h; இந்த செங்குத்துயரத்தால் பிரிக்க்கப்படும் பக்கம் *AB* இன் இரு கோட்டுத்துண்டுகளின் நீளங்கள் *p* *q* ; <math>h^2=pq</math>  
;நிறுவ வேண்டியது
<math>\triangle ABC </math> ஒரு செங்கோண முக்கோணம்.  
;நிறுவல்
: <math>h^2=pq \Rightarrow \tfrac{h}{p}=\tfrac{q}{h} </math>.
: <math>\angle ADC=\angle CDB = 90^\circ</math>
<math>\triangle ADC </math> , <math>\triangle BDC </math> ஆகிய இரு முக்கோணங்களில் ஒரு சோடிக் கோணவளவுகள் சமமாகவும் ஒத்தபக்கங்கள் விகிதசமத்திலும் உள்ளன. எனவே அவையிரண்டும் வடிவொத்த முக்கோணங்கள் ஆகும்.
: ஃ <math>\triangle ADC \sim \triangle BDC </math>
வடிவொத்த முக்கோணங்களின் பண்பின்படி, ஒத்த கோணங்கள் சமம்.
: ஃ <math>\angle DAC=\angle DCB </math>
::<math>\angle ACB=\angle ACD +\angle DCB </math>
::<math>=\angle ACD +\angle DAC </math>
::<math>=\angle ACD+(90^\circ-\angle ACD)=90^\circ</math>
# பெருக்கல் சராசரித் தேற்றம்

## தேற்றத்தின் நிறுவல்

### வெட்டி, ஒட்டுவதன் மூலம் நிறுவல்

:எடுத்துக்கொள்ளப்பட்ட செங்கோண முக்கோணத்தை அதன் செங்குயரத்தில் (*h*) இரு தனித்தனி முக்கோணங்களாக வெட்டிக்கொள்ள வேண்டும்.  
:அவ்வாறு கிடைக்கும் இரு முக்கோணங்களும் செங்கோண முக்கோணங்களாக இருக்கும்.  
படத்திலுள்ளவாறு,
:அவையிரண்டும் *p+h* , *q+h* நீளமுள்ள தாங்கு பக்கங்களைக் கொண்ட செங்கோண முக்கோணத்தை உருவாக்குமாறு இரு வெவ்வேறு விதங்களில் பொருத்தப்படுகின்றன.  
:தேவைப்படும் பெரிய செங்கோண முக்கோணம் முழுமைபெற ஒரு படத்தில் *h* பக்கமுள்ள சதுரம் தேவைப்படுவதையும், மற்றொன்றில் *p* , *q* அளவுகள் கொண்ட செவ்வகம் தேவைப்படுவதையும் காணலாம்.  
:இரண்டு படங்களுமே ஒரேயளவுள்ள செங்கோண முக்கோணத்தை உருவாக்குவதால் முழுமையாவதற்கு ஒன்றில் தேவைப்படும் சதுரத்தின் பரப்பளவும், மற்றொன்றில் தேவைப்படும் செவ்வகத்தின் பரப்பளவும் சமமாக இருக்கும். அதாவது,
:: *h<sup>2</sup>* = *pq*.
# ஓஜார், வல்சாடு வட்டம்

**ஓஜார்** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.
# ஓஜார், வல்சாடு வட்டம்

## மக்கள் தொகை

இந்த ஊருக்கான மக்கள் தொகை விவரங்கள்:
| மக்கள் | 1,522 | 1,538 | 3,060 |
| --- | --- | --- | --- |
| பிற்படுத்தப்பட்டோர் | 0 | 0 | 0 |
| பழங்குடியினர் | 1,426 | 1,451 | 2,877 |
| கல்வியறிவு உடையோர் | 1,234 | 1,074 | 2,308 |
# ஓஜார், வல்சாடு வட்டம்

## அரசியல்

இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.
# ஓஜார், வல்சாடு வட்டம்

## போக்குவரத்து

இந்த ஊரில் இருந்து பிற ஊர்களுக்கு மாவட்ட சாலை வழியாகச் செல்லலாம்.
# கல்வாடா, வல்சாடு வட்டம்

::இதே பெயரில் உள்ள பிற ஊர்களைப் பற்றி அறிய, கல்வாடா என்ற பக்கத்தைப் பார்க்கவும்.  
**கல்வாடா** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.
# கல்வாடா, வல்சாடு வட்டம்

## மக்கள் தொகை

இந்த ஊருக்கான மக்கள் தொகை விவரங்கள்:
| மக்கள் | 1,878 | 1,883 | 3,761 |
| --- | --- | --- | --- |
| பிற்படுத்தப்பட்டோர் | 102 | 112 | 214 |
| பழங்குடியினர் | 796 | 816 | 1,612 |
| கல்வியறிவு உடையோர் | 1,515 | 1,390 | 2,905 |
# கல்வாடா, வல்சாடு வட்டம்

## அரசியல்

இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.
# கல்வாடா, வல்சாடு வட்டம்

## போக்குவரத்து

இந்த ஊரில் இருந்து மாவட்ட சாலை வழியாக பிற ஊர்களை அடையலாம்.
# காகட்மாடி

**காகட்மாடி** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.
# காகட்மாடி

## மக்கள் தொகை

இந்த ஊருக்கான மக்கள் தொகை விவரங்கள்:
| மக்கள் | 1,000 | 1,004 | 2,004 |
| --- | --- | --- | --- |
| பிற்படுத்தப்பட்டோர் | 0 | 0 | 0 |
| பழங்குடியினர் | 955 | 960 | 1,915 |
| கல்வியறிவு உடையோர் | 726 | 587 | 1,313 |
# காகட்மாடி

## அரசியல்

இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.
# காகட்மாடி

## போக்குவரத்து

இந்த ஊரில் இருந்து மாவட்ட சாலையின் வழியாக பிற கிராமங்களை அடையலாம்.
# காஞ்சண்ரண்சோடு

**காஞ்சண்ரண்சோடு** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.
# காஞ்சண்ரண்சோடு

## மக்கள் தொகை

இந்த ஊருக்கான மக்கள் தொகை விவரங்கள்:
| மக்கள் | 1,846 | 1,820 | 3,666 |
| --- | --- | --- | --- |
| பிற்படுத்தப்பட்டோர் | 53 | 56 | 109 |
| பழங்குடியினர் | 1,674 | 1,657 | 3,331 |
| கல்வியறிவு உடையோர் | 1,535 | 1,289 | 2,824 |
# காஞ்சண்ரண்சோடு

## அரசியல்

இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.
# காஞ்சண்ரண்சோடு

## போக்குவரத்து

இந்த ஊரில் இருந்து மாவட்ட சாலையின் வழியாக பிற ஊர்களை சென்றடையலாம்.
# ஜேம்ஸ் இரத்தினம்

**ஜேம்ஸ் தேவதாசன் இரத்தினம்** (*James Thevathasan Rutnam*, 13 சூன் 1905 - 4 நவம்பர் 1988) இலங்கை வரலாற்றாளரும், எழுத்தாளரும், அரசியல்வாதியும் ஆவார். ஈவ்லின் ரத்தினம் பண்பாடுகளிடை ஆய்வுகளுக்கான நிறுவனத்தை ஆரம்பித்தவர்.
# ஜேம்ஸ் இரத்தினம்

## வாழ்க்கைச் சுருக்கம்

யாழ்ப்பாண மாவட்டம், மானிப்பாயைச் சேர்ந்த ஜேம்ஸ் இரத்தினம் இணுவிலில் பிறந்தவர். தந்தை பண்டத்தரிப்பைச் சேர்ந்தவர், தாயார் (டுவைட்) மானிப்பாயைச் சேர்ந்தவர். ஆரம்பக் கல்வியை மானிப்பாய் இந்துக் கல்லூரியிலும், பின்னர் கொழும்பு புனித யோசேப்பு கல்லூரி, புனித தோமையர் கல்லூரிகளில் கல்வி கற்றார். 1924 ஆம் ஆண்டில் இலங்கைப் பல்கலைக்கழகக் கல்லூரியில் சேர்ந்தார். சில காலம் அங்கு கல்வி பயின்ற பின்னர் கொழும்பு சட்டக் கல்லூரியில் சேர்ந்தார். ஆனால், ஓர் ஆண்டிலேயே இடதுசாரி அரசியல் ஆர்வத்தினால் படிப்பை முடிக்காமல் வெளியேறினார். அங்கு ஏ. ஈ. குணசிங்க போன்றவர்களுடன் இணைந்து தொழிற்சங்க நடவடிக்கைகளில் இறங்கினார். ஆனாலும் இப்போராட்டம் தோல்வியடையவே, அவர்கள் இருவரும் இலங்கை தேசியக் காங்கிரசில் இணைந்தார்கள்.
# எட்வர்டு செயித்

**எட்வர்டு வேடி செயித்** (Edward Wadie Said நவம்பர் 1, 1935—செப்டம்பர் 24, 2003) என்பவர் பாலஸ்தீனியப் போராளி, பத்திரிகையாளர், சிந்தனையாளர், பேராசிரியர் எனப் பல பரிமாணங்களைக் கொண்டவர்.
# எட்வர்டு செயித்

## பிறப்பும் படிப்பும்

1 நவம்பர் 1935 அன்று எருசலேமில் ஒரு கிறித்தவக் குடும்பத்தில் பிறந்த எட்வர்ட் செயித்தின் இளமைக் காலம் செருசலத்திலும் எகிப்திலும் கழிந்தது. இலக்கியத்தில் இளங்கலை பட்டத்தை பிரின்ஸ்டன் பல்கலைக் கழகத்திலும் முதுகலைப் பட்டம் பின்னர் ஆய்வுப் பட்டம் ஆகியவற்றை ஆர்வர்டு பல்கலைக்கழகத்திலும் பெற்றார். இவருக்கு ஆங்கிலம், அரபி, பிரஞ்சு ஆகிய மொழிகளில் புலமை உண்டு. ஆங்கிலம் மற்றும் ஒப்பியல் இலக்கியப் பேராசிரியராக கொலம்பியா பல்கலைக்கழகத்தில் பணி செய்தார்.
# எட்வர்டு செயித்

## பணிகள்

ஓரியண்டலிசம் என்னும் பெயரில் ஒரு நூலை எழுதினார். அந் நூல் பெரும் விவாதத்திற்கு உள்ளானது. பாலஸ்தீனப் பிரச்சினை பற்றியும் காலனிய வல்லாண்மைப் பற்றியும் அதில் எழுதியிருந்தார் செயித். பாலஸ்தீனிய மக்களின் தன்னாட்சி உரிமைக்காகப் போராடி வந்த செயித் பாலஸ்தீனிய தேசியக் கவுன்சிலில் பல ஆண்டுகள் ஈடுபாட்டுடன் செயலாற்றினார். 1993இல் ஓசுலோ ஒப்பந்தத்தை எதிர்த்து யாசர் அரபாத் உடன் தாம் கொண்டிருந்த உறவை துண்டித்துக் கொண்டு பாலஸ்தீனியத் தேசியக் கவுன்சிலிருந்து விலகினார். ஏகாதிபத்திய எதிர்ப்பு, பெண்களின் உரிமைகள், கறுப்பின மக்களின் போராட்டங்கள் தொடர்பாகவும் கட்டுரைகள் எழுதினார்.